Tussit

**Azzelgi** neɣ **tussit** neɣ **inflwenza** d aṭṭan amanṭaṭ igellu-d yis unfafad n tussit. Isekna n tussit zemren ad ilin fsus-it neɣ d uzmiren (ujhiden). Isekna ayyi gan d tusut, azzug n ugerjum, tazzla n yinzaren, takma tamaẓwalt, tawla, amaẓla d utmelli. Di tuget n tegnatin, isekna-ayi d wid i d-yettneflalin seld n sin n wussan seg tefsert ar unfafad d unekcum-is ɣer tfekka w ad ṭṭfen azal n 7 n wussan i wakken ad kksen, maca tusut tezmer ad teṭṭef ugar n 15 n wussan. Ɣer warrac meẓẓiyen yezmer ad yeglu ula s umuktu d yiriran maca isekna-ayi ur d-ttilin ara ɣer yimedanen imeqranen 

Timukrisin n tussit gant d: azzug n turin, azzug abektir n turin d unerni n wuguren idawsanen am uneggaf d yibriren n wul.

## Isragen (ssebbat)
Llant 3 n telmas n infafaden n tussit ttaɣent amdan, tilmas-a gant d: **Talmest A**, **Talmest B**, **Talmest C**.Infafaden-a d wid yettenfufuden s wezwu d tusut d unezzu. aladɣa mi ara ad ilin seg yistumen gezzilen neɣ meẓẓiyen., Akken yezmer ad yenfufed s tuṭsa (anali) n tiggiwin yummsen s unfafad sin akin ad tili tuṭsa n yimi neɣ n wallen.. Amdan i tuɣ tussit yezmer ad yessigem (ad yessenṭeṭ) anfafad send d seld n teflalit n Isekna fell-as., Asentem n yigem yezmer ad yili s ukayed n unfafad deg ugerjum, alɣuɣ neɣ inzaren akken illan iberdan d tirrayin  tiruradin, maca imdanen imi i d-yeffeɣ ukayad-nsen d ibaw zemren ad ilin ddmen igem. Dɣa tella telmest n tsedmirt tanmezrit n Polimiraz (PCR) id yesnaramen (id ikeccfen) ɣef uzeffar aṛibuɣsan n unfafad, dɣa akayad-a igan yakk d usdid.

## Taggaẓt d ussuji
Asired n yifassen yessedras (yessenqas) seg umihi n yigem acku anfafad yettmettat mi ara ad yessemres (yessexdem) wemdan aserrad. timelsiwt n  unaffar afetkan d ayen igerrzen daɣen., Tuddsa tamadlant n tdawsa tessmagel (tweṣṣa) s wegzay neɣ acraṭ amseggas (n yal aseggas) mgal tussit i wid yettwafesren i yimihiyen meqqren. Tigezt d tin yettilin d tamellilt mgal 3 neɣ 3 n telmas n tussit.

### [[Tigezt|Acraṭ]]

Tuddsa tamadlant n tdawsa d Ammasen i wsenɣed d tesɣilt ɣef waṭṭanen ssmetren (weṣṣan) s wecraṭ mgal tussit i yimdanen yettwafesren i wmihi am warrac meẓẓiyen d yimɣaṛen d yixeddaen deg tɣult n tasnujjya d wid ilan (yesɛan) aṭṭanen imezrayen am uneggaf d wuguren wul. Ma d imdanen imawaṭen izemren yettili-d ucraṭ ɣur-sen d amellil cwiyya deg usedres n yisekna yettemcabin agla n tussit, Dɣa anzaten (ttbut) ttɣananen tadersi deg yisig n tussit ɣer igerdan yugaren sin n iseggasen. Ɣer wid-ak  yettnegririfen (iɛetben) seg wecraṭ itekksasen cwiya waṭṭan n wergal aberfaw maca ur yiban ara ma iy tekkes aneggaf.

## Amezruy n tussit
Deg yal aseggas, tussit tettenfufud deg tamiwin n umadal yakk. Ayen id igellun s 3 ar 5 n imelyan n tegnatin tinamsadin (qessiḥen) d wazal n 200,000 ar 500,000 n tegnatin n tmekkest (lmut)., deg tamiwin tigafanin d tinaẓulin ttilin-d isefrurten deg tegrest s talɣa tagejdant ma deg yideggan isbegsanen d tamiwin id yezzin ttilin-d deg yal akud n useggas., Timekkest (lmut) tettili-d gar idrasen n ilemẓiyen ilan (yesɛan) uguren deg tdawsa-nsen d yimɣaren meqqren ., deg tsut tis 20 lfant-d (ḍrant-d) 3 n yirwasen n tussit: * **[[Tussit Taspenyulit]]** deg useggas n 1918 yegla-d s 50 n tmekkisin, * **Tussit n Asya** deg useggas n 1957 tegla-d s sin n imelyan n tmekkisin, * **Tussit n Hong Kong** deg useggas n 1968 tegla-d s umelyun n tmekkisin.. Tuddsa tamadlant n tdawsa telɣet-d s usefruret d unfufed n telmest tamaynut n tussit isem-is A / H1N1 id yeglan s Arwas n tussit A (H1N1) n 2009., Tussit tezmer ad tessemdu w ad taɣ ula deg iɣersiwen am yilfan d iyas d yigṭaṭ.

## [[Asken|Isekna]] d yizmal

Azal n 33% n yimdanen i tuɣ tussit ur lin ara (ur sɛan aran) isekna.. Isekna n tussit zemren ad ssemtin (ad bdun) s tugnit (taswiɛt kan) seld n yiwen ar sin n wussan seld n yigem. Isekna imenza ttilin d aqiccew n weglim d ufray s usemmiṭ, maca ula d tawla tettili d timezdit deg wakud imizik n yigem s tseddart n teẓɣelt yettilin gar n 38° ar 39°C. Amur ameqran n imuṭan ttawin-d ussan n tudna-nsen deg wusu s usrag n wagazen deg yakk tamiwin n tfekkiwin-nsen aladɣa deg uzagur d iṭarren.. Isekna n tussit d wid izemren ad ilin d: 

* Tawla d tergigit
* tusut
* asekfel n yinzaren
* iriran
* Tazzla n yinzaren
* Anezzu
* Agaz amaẓwal
* Atmelli
* Amaẓla
* Imeṭṭawen
* Tezweɣ 
Ar warrac meẓẓiyen, Isekna n tussit ttilin deg unagraw amesgunef am beṛṛiṭ, Agaz n wadis (Isekna ayyi zemren ad ilin d inamsaden ɣer warrac i tuɣ tussit B.
Aserwes (ameyyez) gar n tussit d yidis d win imrayen (iweɛṛen) deg talliyin timezwura n wazzugen-a. Tussit d arway n yisekna n yidis d wazzug n turin asemmaṭ d igazen g tfekka d umaẓla d utmelli.

Mya isafaren inemgalen n infafaden d imellilen deg usuji n tussit ma ttwafken-d zik, ad yili d axatar i tukza (aɛqal) n tignatin deg wakud imizik. Akken i yezmer i tegrawin n tawla d tusut d wazzug n ugerjum neɣ asekfel n yinzaren ad sselhunt seg tseddi n twessna. Snat n tezrawin sseknen-tt-d d akken s isefrurten idiganen n tussit, isig n unfufed n waṭṭan yettugar 70%.
Ikayaden inamalen zeddiɣ (mazal) lehhun, immasen n usenɣed n waṭṭanen (CDC) di Marikan tetteffer agzul amsetrer i yikayaden inamalen n isnuda s unect n CDC, ikayaden n twessna taruradt tla (tesɛa) tanefrayt 50-75% d tulmist 90-95% mi ara ad yettwaserwes s yidles anvirus..
Deg kra n tikwal, Tussit tezmer ad teglu s waṭṭan anamsad am wazzug n turin anvirus. Akken illan isekna ibanen am wemray n usgunef.

## Anfafad n tussit
### Tilmas n infafaden n tussit

Anfafad n tussit s unect n usesmel n infafaden yettwameggez d anfafad n ARN yettmag-d seg 5 n tewsitin n twacult n  infafaden inezɣiwen uzmiren.
* Anfafad n tussit A
* Anfafad n tussit B
* Anfafad n tussit C

Infafaden-a teqqnen kan ar infafaden n tussit n yilfan talsant, igan d infafaden n uzeffar aṛibuɣsan yeṭṭafaren tawacult n *Maramixeros* yettumeggezen d asrag (ssebba) imezdi i wazzug n unagraw amesgunef ar warrac meẓẓiyen am waṭṭan n taɣiṭṭ, akken i yezmer ad yeglu s waṭṭan yettemcabin i tussit ar imeqqranen.

Tettwasumer-d twacult tis 4 n infafaden n tussit igan d (Anfafad n tussit D)., Talmest-a tamaynut iga d tussit n tsita yettwasinfen (yettwaɛezlen) i tikkelt tamezwarut deg useggas n 2012

#### Anfafad n tussit A
Igṭaṭ n waman gan d imsnugaten igamanen i tegrawt meqqren n tussit A, Tikwal infafaden-a ttenṭaṭen i telmas n iɣersiwen n iden, sin akin yessisrig-d s unfufed d usefruret id igellun s twaɣit i yiwuzaṭ imegruden id t-yessenṭaṭen s iman-is ar wemdan i wakken ad telfu (ad teḍru) tẓidmelt n tussit gar n imdanen. Dɣa infafaden A i yemrayen (i weɛṛen) yakk gar n 3 n infafaden n tussit acku ttaken-d Aṭṭanen inamsaden. Yezmer ad yili beṭṭu n infafaden n tussit A ar waɣanen d inawen yemgaraden s usizder ɣer tririt n tfekkamgalin i yinfafaden-a, inawen inmegzayen i yessentamen ar wemdan gant d:

* Anfafad n tussit A H1N1 id yeglan s  terwast n tussit 1918 d terwast n tussit A (H1N1) n 2009
* Anfafad n tussit A H2N2 yegla-d s tnelfuyt n Anfafad n tussit A H2N2 deg useggas n 1957
* Anfafad n tussit A H3N2 yegla-d s Tussit n Hong Kong deg useggas n 1968
* Anfafad n tussit (H5N1) id yeglan s  tussit n yigṭaṭ deg  2004
* Anfafad n tussit A - H7N7 Anfafad-a d  aɣressagma 
* Anfafad n tussit A H1N2 - yettidir deg yimdanen d yilfan d yigṭaṭ
* H9N2
* Anfafad n tussit A H7N2
* Anfafad n tussit A H7N3
* Anfafad n tussit A H10N7
* Anfafad n tussit A H7N9

#### Anfafad n tussit B

Anfafad n tussit B yettaɣ imdanen kan (maca yezmer daɣen ad yaɣ snat n telmas n iɣersiwen: isifer d unessas), Dɣa tussit B ur telli ara s tuget am tussit A, Talmest-a n tussit yesniffil s yisig n 2 ar 3 n tikkal s ddaw n telmest A, s usrag n tdrwsi ayyi n tuggta tasemgalt tettili-d tseddart n waffal mgal n tussit B deg temẓi, ɣas akken tussit B tesdeṛmis ɣer tfesna anda ur yettili ara waffal amaɣlal mgal-is, isig-a anamum (uḍɛif) i wessnifel asemgal yakk d tegrawt n umesnubget (asekref n tuddit n telmas s usemgal) s wakka ad yettwasegger (ad yettwaḍman) ur ttilin ara irwasen n tussit B.

#### Anfafad n tussit C
Tussit C tettaɣ imdanen d yiqjan d yilfan. Aṭṭanen inamsaden gellun-d s tzitmura tidiganin. Maca talmest-a d tin ur nelli ara s tuget yakk yerna tettaɣ kan arrac meẓẓiyen s tefses.

## Tuddit d unfufed n unfafad
Mi ara ad yenzi (yeɛḍes) neɣ yusu wemdan yudnen s tussit, ugar n wezgen n umelyun n tfekkiwin n infafaden nettgen ar wezwu. Anṭaṭ n unfafad ɣer yimdanen irennu s waṭas deg wezgen n wass ar yiwen n was seld n yigem (akud deg acu yettili deg-s wemdan yessenṭaṭ-it i wayeṭ) ma d isig n wenṭaṭ yeflalin (ɛlayen) i wemdan niden deg taggara n wass wis sin akken i yettaṭṭaf azal n 5 wussan maca yezmer ad yeṭṭef alammi d 9 n wussan.

## Tasensakrart
### Isniflen [[Tasemhuyt|isemhayen]]

Tussit tettawaṭ ar waggi-ynes deg tegrest, llant snat n tsemhuyin n tessut yal aseggas acku tagrest tettas-d deg sin n wakuden yemgaraden gar n wezgen agafan n tegnit d wezgen anaẓul, ɣef waya tuddsa tamadlant n tdawsa tettaked isemtar (ttewṣiyat) i snat n tsuddsin yemgaraden n wecraṭ yal aseggas (yiwet deg wezgen agafan tis snat deg wezgen anaẓul).

## amezruy n tussit

## Tigmayin (inadiyen)

## Ẓeṛ daɣen

## Imniren